എം.എം പുരുഷോത്തമൻ നായർ

ലഘുചിത്രം|Photo of Dr M M Purushothaman Nairഡോ. എം. എം പുരുഷോത്തമൻ നായർ ( Dr M M Purushothaman Nair ): തിരുനിഴൽമാല എന്ന 13-ാം നൂറ്റാണ്ടിലെ കൃതിയുടെ കണ്ടെത്തലിലൂടെ മലയാള ഭാഷാചരിത്രത്തിൽ നിർണ്ണായക മാറ്റങ്ങൾ വരുത്തിയ ഗവേഷകൻ, നിരൂപകൻ, ഭാഷാ പണ്ഡിതൻ എന്നീ നിലകളിൽ പ്രശസ്തനായിരുന്നു ഡോ. എം. എം. പുരുഷോത്തമൻ നായർ (1943 - 2016). പ്രാചീന മലയാള കൃതികളുടെ പാഠപരിശോധനയിലും വ്യാഖ്യാനത്തിലും അദ്ദേഹം നടത്തിയ പഠനങ്ങൾ മലയാള ഭാഷാചരിത്രത്തിൽ വളരെ സുപ്രധാനമാണ്.

## ജീവിതരേഖ

കോട്ടയം ജില്ലയിലെ കടുത്തുരുത്തിക്കടുത്തുള്ള ഞീഴൂർ ഗ്രാമത്തിൽ 1943 ഡിസംബർ 22-നാണ് എം. എം. പുരുഷോത്തമൻ നായർ ജനിച്ചത്. കാഞ്ഞിരക്കാട്ട് മാധവൻ നായരും പുന്നയ്ക്കൽ കുഞ്ഞിക്കുട്ടി അമ്മയുമായിരുന്നു മാതാപിതാക്കൾ. 2016 ജൂൺ 17-ന് തന്റെ 73-ാം വയസ്സിൽ അദ്ദേഹം അന്തരിച്ചു.

## വിദ്യാഭ്യാസം

സ്കൂൾ വിദ്യാഭ്യാസം: ഞീഴൂർ എൽ.പി. സ്കൂൾ, വിശ്വഭാരതി യു.പി. സ്കൂൾ, കാട്ടാംപാക്ക് എൻ.എസ്.എസ്. ഹൈസ്കൂൾ.

കലാലയ വിദ്യാഭ്യാസം: കോതമംഗലം മാർ അത്തനേഷ്യസ് കോളേജ്, പെരുന്ന എൻ.എസ്.എസ്. കോളേജ്, തിരുവനന്തപുരം യൂണിവേഴ്സിറ്റി കോളേജ് എന്നിവിടങ്ങളിൽ നിന്ന് മലയാളത്തിൽ ബി.എ, എം.എ ബിരുദങ്ങൾ കരസ്ഥമാക്കി.

ഗവേഷണം: ഡോ. പി. കെ. നാരായണപിള്ളയുടെ മേൽനോട്ടത്തിൽ 'രാമചരിതം: പാഠം, പഠനം, ശബ്ദകോശം' എന്ന വിഷയത്തിൽ ഗവേഷണം നടത്തി പി.എച്ച്.ഡി ബിരുദം നേടി.

## ഔദ്യോഗിക ജീവിതം

1968-ൽ തൃശ്ശൂർ ശ്രീ കേരളവർമ്മ കോളേജിൽ അധ്യാപകനായി ഔദ്യോഗിക ജീവിതം ആരംഭിച്ചു. 1975 മുതൽ കോഴിക്കോട് സർവ്വകലാശാലയിൽ ലക്ചറർ, റീഡർ, പ്രൊഫസർ എന്നീ നിലകളിൽ പ്രവർത്തിച്ചു. മലയാള വിഭാഗം തലവനായാണ് അദ്ദേഹം അവിടെ നിന്നും വിരമിച്ചത്. തുടർന്ന് 2005-ൽ ഏറ്റുമാനൂരപ്പൻ കോളേജിൽ മലയാള വിഭാഗം മേധാവിയായി ചുമതലയേൽക്കുകയും ജീവിതത്തിന്റെ അവസാന നിമിഷം വരെ അധ്യാപനത്തിൽ സജീവമായി തുടരുകയും ചെയ്തു.

## പ്രധാന കൃതികൾ

പ്രാചീന മലയാള സാഹിത്യത്തിലെ 'പാട്ട്' പ്രസ്ഥാനത്തെയും മണിപ്രവാളത്തെയും കുറിച്ച് ആഴത്തിലുള്ള പഠനങ്ങൾ അദ്ദേഹം നടത്തിയിട്ടുണ്ട്. പ്രധാന കൃതികൾ താഴെ പറയുന്നവയാണ്:

തിരുനിഴൽമാല: വ്യാഖ്യാനവും പ്രസാധനവും (1981)

രാമചരിതത്തിൽ നിന്ന് മഹാഭാരതത്തിലേക്ക് (1981)

സാരളദാസൻ (വിവർത്തനം - 1987)

പാട്ടും മണിപ്രവാളവും

രാമചരിതവും പാട്ട് മാതൃകകളും: വ്യാഖ്യാനവും ആമുഖ പഠനവും (2000)

ഗവേഷണ പ്രബന്ധങ്ങളുടെ സമാഹാരം

താളിയോല ഗ്രന്ഥസൂചി (രണ്ട് വാല്യങ്ങൾ)

അവസാന കാലഘട്ടത്തിൽ 'തിരുനിഴൽമാല' എന്ന കൃതിക്ക് ഒരു സമഗ്ര ശബ്ദകോശവും വിശദമായ പഠനവും തയ്യാറാക്കുന്ന പ്രവർത്തനങ്ങളിൽ അദ്ദേഹം വ്യാപൃതനായിരുന്നു.

## കുടുംബം

ഭാര്യ പി. പത്മകുമാരി (Former Principal Sree kerala varma college .Thrissur). മക്കൾ: പ്രീതി ( Engineer ), പ്രിയ (Engineer)

## വിലപ്പെട്ട സംഭാവനകൾ

കാലിക്കറ്റ് സർവ്വകലാശാല മലയാള വിഭാഗം മുൻ പ്രൊഫസറും തലവനുമായിരുന്ന എം.എം. പുരുഷോത്തമൻ നായർ 1976-ൽ സമർപ്പിച്ചതാണ് 'രാമചരിതത്തിന്റെ സംശോധിത സംസ്കരണം, ചരിത്രപരമായ അവതാരികയും പദകോശവുമടങ്ങിയത്' എന്ന വിഷയത്തിലുള്ള പ്രബന്ധം. 724 പേജുകളുള്ള ഈ പ്രബന്ധത്തിന് 45 സെന്റിമീറ്റർ നീളവും 30 സെന്റിമീറ്റർ വീതിയുമുണ്ട്. 10 കിലോയോളം തൂക്കമുള്ള ഈ പുസ്തകം ടൈപ്പ് ചെയ്യാൻ ഉപയോഗിച്ച വലിയ ടൈപ്പ്റൈറ്റർ പോലും ഒരു അത്ഭുതമായി ഇന്നും കണക്കാക്കപ്പെടുന്നു.

ഗവേഷണ പശ്ചാത്തലം: ഹെർമൻ ഗുണ്ടർട്ട് കണ്ടെത്തിയ രാമചരിതത്തിന്റെ പകർപ്പുകൾ പരിശോധിച്ചു മൂലരൂപം കണ്ടെത്തുക എന്ന വലിയ ദൗത്യമാണ് അദ്ദേഹം നിർവ്വഹിച്ചത്. കേരള സർവ്വകലാശാലയിലെ പി.കെ. നാരായണ പിള്ളയായിരുന്നു ഇദ്ദേഹത്തിന്റെ ഗൈഡ്. മൂല്യനിർണ്ണയത്തിനായാണ് ഈ പ്രബന്ധം മദ്രാസ് സർവ്വകലാശാലയിൽ എത്തിയത്.

ഇത്രയും വലിപ്പമേറിയ ഒരു ഗവേഷണ പ്രബന്ധം മറ്റെവിടെയും ഉണ്ടാകാൻ സാധ്യതയില്ലെന്നാണ് ഭാഷാ വിദഗ്ധർ അഭിപ്രായപ്പെടുന്നത്.

### തിരുനിഴൽമാലയുടെ പ്രാധാന്യം

* 1981-ൽ ഡോ. എം.എം. പുരുഷോത്തമൻ നായർ **തിരുനിഴൽമാല** കണ്ടെത്തി പ്രസിദ്ധീകരിക്കുന്നത് വരെ രാമചരിതം മാത്രമായിരുന്നു തനത് 'പാട്ട്' ശൈലിയിൽ (ദ്രമിഡസംഘാത പാഠം) ലഭ്യമായിരുന്ന ഏക കൃതി. പന്ത്രണ്ട്-പതിമൂന്ന് നൂറ്റാണ്ടിലെ മലയാള ഭാഷാ സ്വരൂപത്തെ മനസ്സിലാക്കാൻ ഈ കൃതി അത്യന്താപേക്ഷിതമാണ്.

**പാഠ്യപദ്ധതിയിലെ സാന്നിധ്യവും ഗവേഷണ സ്വാധീനവും**

ഡോ. എം. എം. പുരുഷോത്തമൻ നായരുടെ ഗവേഷണ ഗ്രന്ഥങ്ങളും വ്യാഖ്യാനങ്ങളും കേരളത്തിലെ പ്രമുഖ സർവ്വകലാശാലകളുടെ പാഠ്യപദ്ധതിയിൽ സുപ്രധാന സ്ഥാനമലങ്കരിക്കുന്നു. കേരള സർവ്വകലാശാലയുടെയും കോഴിക്കോട് സർവ്വകലാശാലയുടെയും  മലയാളം ബിരുദാനന്തര ബിരുദ (M.A.) സിലബസുകളിൽ 'പ്രാചീന സാഹിത്യം', 'പാട്ട് പ്രസ്ഥാനം' എന്നീ വിഷയങ്ങളിൽ പഠനത്തിനായി അദ്ദേഹത്തിന്റെ 'തിരുനിഴൽമാല' വ്യാഖ്യാനം അടിസ്ഥാന ഗ്രന്ഥമായി നിർദ്ദേശിച്ചിട്ടുണ്ട്. കൂടാതെ, മഹാത്മാഗാന്ധി സർവ്വകലാശാലയുൾപ്പെടെയുള്ള ഉന്നത വിദ്യാഭ്യാസ സ്ഥാപനങ്ങളിൽ പ്രാചീന മലയാളത്തെയും രാമചരിതത്തെയും കുറിച്ചുള്ള അദ്ദേഹത്തിന്റെ പഠനങ്ങൾ റഫറൻസ് ഗ്രന്ഥങ്ങളായി ഉപയോഗിച്ചുവരുന്നു.  അദ്ദേഹത്തിന്റെ ഗവേഷണ ലേഖനങ്ങൾ നിരവധി ദേശീയ-അന്തർദേശീയ ജേണലുകളിൽ പ്രസിദ്ധീകരിക്കപ്പെട്ടിട്ടുണ്ട്.

* '''താളിയോല സംരക്ഷണം:''' 1981-ൽ കാലിക്കറ്റ് സർവ്വകലാശാലയിലെ താളിയോല ഗ്രന്ഥശേഖരത്തിന്റെ (Manuscript Repository) ചുമതലക്കാരനായി ഡോ. എം. എം. പുരുഷോത്തമൻ നായർ നിയമിതനായി.
* **ഗ്രന്ഥസൂചി നിർമ്മാണം:** ശ്രീ. അനന്തപദ്മനാഭൻ നായർ, ശ്രീ. പദ്മനാഭൻ നായർ എന്നിവരുമായി ചേർന്ന് 800-ഓളം താളിയോല ഗ്രന്ഥങ്ങളെക്കുറിച്ചുള്ള സമഗ്രമായ വിവരങ്ങൾ ഉൾപ്പെടുത്തി അദ്ദേഹം **[https://tmr.uoc.ac.in/index.php/history 'മലയാള താളിയോല ഗ്രന്ഥസൂചി']** തയ്യാറാക്കി പ്രസിദ്ധീകരിച്ചു. ഭാഷാ ഗവേഷകർക്ക് താളിയോലകളെക്കുറിച്ച് പഠിക്കാൻ ഇന്നും ലഭ്യമായ ഏറ്റവും ആധികാരികമായ കാറ്റലോഗുകളിൽ ഒന്നാണിത്.
2021-ൽ സിസേറി ഗാലെവിച്ച് (Cezary Galewicz) പ്രസിദ്ധീകരിച്ച **"Editorship and History Making: On Historicizing Modern Editions of Tiruniḻalmāla"** എന്ന ശ്രദ്ധേയമായ പഠനം ഇതിനൊരു ഉദാഹരണമാണ്. മലയാള പാഠഭേദങ്ങളുടെ ചരിത്രവൽക്കരണത്തിലെ ഏറ്റവും നിർണ്ണായകമായ ഒരു വഴിത്തിരിവായി ഡോ. നായരുടെ 1981-ലെ ഈ എഡിഷനെ ഗാലെവിച്ച് തന്റെ ലേഖനത്തിൽ അംഗീകരിക്കുകയും എടുത്തുകാണിക്കുകയും ചെയ്യുന്നു. ഡോ. നായരുടെ കൈയെഴുത്തുപ്രതി പഠനങ്ങൾ ആധുനിക ചരിത്ര-ഭാഷാ ഗവേഷണങ്ങളിൽ ചെലുത്തിയ വലിയ സ്വാധീനമാണ് ഇത് വ്യക്തമാക്കുന്നത്.

### [[മദ്രാസ് സർവ്വകലാശാലയിലെ സ്വാധീനം]]
മദ്രാസ് സർവ്വകലാശാലയുടെ എം.എ. മലയാളം സിലബസിൽ ഡോ. എം.എം. പുരുഷോത്തമൻ നായരുടെ കൃതികൾ റഫറൻസ് ഗ്രന്ഥങ്ങളായി (Reading Books) ഔദ്യോഗികമായി ഉൾപ്പെടുത്തിയിട്ടുണ്ട്.

* **പാട്ടുസാഹിത്യ പഠനം:** പ്രാചീന മലയാളം, പാട്ടുസാഹിത്യം എന്നിവയെക്കുറിച്ചുള്ള പേപ്പറുകളിൽ അദ്ദേഹത്തിന്റെ കൃതികൾ ആധികാരികമായി ഉപയോഗിക്കുന്നു.
* **പ്രധാന റഫറൻസുകൾ:** മദ്രാസ് സർവ്വകലാശാലയിലെ വിദ്യാർത്ഥികൾക്കും ഗവേഷകർക്കും പാട്ടുസാഹിത്യത്തിലെ ദ്രമിഡ സംഘാത ശൈലിയും രാമചരിതത്തിന്റെ ഘടനയും പഠിക്കാൻ ഇദ്ദേഹത്തിന്റെ ഗ്രന്ഥങ്ങൾ നിർബന്ധിത വായനയായി (Core Reading) നിശ്ചയിച്ചിട്ടുണ്ട്.

## അവലംബം